TKN วอลุ่มทะลัก! พุ่งกระฉูด 24% คาดได้ประโยชน์เปิดท่องเที่ยวไทย-ส่งออกจีนฟื้นตัว
TKN วอลุ่มทะลัก! พุ่งกระฉูด 24% คาดได้ประโยชน์เปิดท่องเที่ยวไทย-ส่งออกจีนฟื้นตัว
TKN วอลุ่มทะลัก! พุ่งกระฉูด 24% คาดได้ประโยชน์เปิดท่องเที่ยวไทย-ส่งออกจีนฟื้นตัว
7 ต.ค. 2563

ผู้สื่อข่าวรายงานว่า บริษัท เถ้าแก่น้อย ฟู๊ดแอนด์มาร์เก็ตติ้ง จำกัด (มหาชน) หรือ TKN ณ เวลา 15.18 น. อยู่ที่ระดับ 12.40 บาท บวก 2.40 บาท หรือ 24.00%  ด้วยมูลค่าซื้อขาย 1.64 พันล้านบาท ราคาหุ้นนิวไฮในรอบเกือบ 2 ปี โดยเทียบตั้งแต่หุ้นยืนที่ระดับ 12.40 บาท เมื่อวันที่ 7 พ.ย.61

บล.เคทีบี (ประเทศไทย) ระบุว่า  เริ่มเห็นสัญญาณบวกต่อผลประกอบการของ TKN จากออเดอร์จีนที่เริ่มกลับเข้ามา และจะกลับสู่ระดับปกติก่อน COVID-19 ในไตรมาส 4/63 (รายได้เฉลี่ยจากจีนอยู่ที่ 180-190 ล้านบาทต่อเดือน หรือ 180  200 ตู้ต่อเดือน) 
ทั้งนี้ เชื่อมั่นว่าผลประกอบการไตรมาส 2/63 เป็นจุดต่ำสุดของปี คาดผลประกอบการครึ่งหลังปี 2563 2H20E ที่ 208 ล้านบาท (+11% เทียบช่วงเดียวกันของปีก่อน, +20% HoH) จากการบริโภคทั้งในและต่างประเทศประเทศที่ฟื้นตัว ดังนั้น คงประมาณการรายได้ปี 2020E ที่ 4.7 พันล้านบาท (-10% เทียบช่วงเดียวกันของปีก่อน) และกำไรสุทธิที่ 382 ล้านบาท (+4% เทียบช่วงเดียวกันของปีก่อน) ซึ่งใกล้เคียงกับที่บริษัทคาด
สำหรับการเปิดให้นักท่องเที่ยวจีนกลุ่มเข้ามามองว่าเป็นสัญญาณที่ดี หากนักท่องเที่ยวกลุ่มนี้เข้ามาแล้วไม่มีการตัวเลขผู้ติดเชื้อเพิ่ม คาดว่าทาง ศปค. มีโอกาสผ่อนคลายมาตรการจำกัดจำนวนนักท่องเที่ยวและลดระยะเวลากักตัว ซึ่งจะส่งผลบวกต่อ TKN เนื่องจาก TKN มีสัดส่วนรายได้จากนักท่องเที่ยว 10-15% ของรายได้ในประเทศ
แม้มองว่าปี 2020E ไม่ใช่ปีที่ดีของ TKN เนื่องจากได้รับผลกระทบจาก COVID-19 แต่เชื่อมั่นว่าผลประกอบการจะกลับมาเติบโตโดดเด่นอีกครั้งในปี 2021E ที่ 545 ล้านบาท (+43% เทียบช่วงเดียวกันของปีก่อน) จาก1) รายได้รวมที่ขยายตัว +11% เทียบช่วงเดียวกันของปีก่อน โดยรายได้ในประเทศขยายตัว +5% เทียบช่วงเดียวกันของปีก่อน,  รายได้จากต่างประเทศเพิ่มขึ้น +15% เทียบช่วงเดียวกันของปีก่อน จากรายได้จากจีนที่ฟื้นตัว +20% เทียบช่วงเดียวกันของปีก่อน จากยอด Orion ที่กลับมาสู่ระดับปกติเต็มปี และ 2) GPM ที่ปรับตัวเพิ่มขึ้นจาก Utilization rate โรงงานที่ดีขึ้น (จากการรวมโรงงาน)
ยังคงคำแนะนำ ซื้อ และคงราคาเป้าหมายปี 2021E ที่ 15.40 บาท อิง 2021E PER ที่ 39.0x เทียบเท่า 5-yr average TKN มองว่าราคาปัจจุบันน่าสนใจ โดย TKN เทรดอยู่ที่ 2021E PER26.1x (เทียบเท่า -1.25 SD below 5-yr avg PER)  และมี 2019-22E EPS CAGR สูงถึง 33.8%